
                    องค์การบริหารส่วนตำบลมะม่วงสองต้น
                      หมู่ที่ ๖  ตำบลมะม่วงสองต้น อำเภอเมือง จังหวัดนครศรีธรรมราช ๘๐๐๐๐ 
                      Tel. ๐-๗๕๓๑-๐๕๕๐,๐-๗๕๓๔-๐๗๒๔
                     WWW.MAMUNGSONGTON.GO.TH
ด้วยองค์การบริหารส่วนตำบลมะม่วงสองต้น  ร่วมกับ วิทยาลัยเทคนิคนครศรีธรรมราช และโรงพยาบาลส่งเสริมสุขภาพตำบลมะม่วงสองต้น ได้ดำเนินงานโครงการขยายโอกาสการศึกษาวิชาชีพและพัฒนาทักษะวิชาชีพ เพื่อเตรียมความพร้อมเข้าสู่ตลาดแรงงาน กิจกรรมศูนย์ซ่อมสร้างเพื่อชุมชน (Fix it Center) ในวันที่ ๕ – ๖ , ๑๒ – ๑๓ , ๑๙ – ๒๐ , ๒๖ – ๒๗ มีนาคม ๒๕๕๙ ณ บริเวณโรงเรียนวัดมะม่วงสองต้น โดยมีการให้บริการ ดังนี้
ช่างยนต์ วันที่ปฏิบัติงาน  ๕ – ๖ , ๑๒ –๑๓ , ๑๙ – ๒๐ มีนาคม ๒๕๕๙
๑. บริการเปลี่ยนถ่ายน้ำมันเครื่อง (จำกัดจำนวน ๒๐ กระป๋องต่อวัน)
๒. ซ่อมรถจักรยานยนต์ เครื่องตัดหญ้า เครื่องจักรกลทางการเกษตร เป็นต้น
ช่างไฟฟ้า วันที่ปฏิบัติงาน  ๕ – ๖ , ๑๒ –๑๓ , ๑๙ – ๒๐ มีนาคม ๒๕๕๙
๑. บริการซ่อมเครื่องใช้ไฟฟ้า พัดลม หม้อหุงข้าว เตารีด กระติกน้ำร้อน กระทะไฟฟ้า ตู้เย็น เตาอบไฟฟ้า เครื่องซักผ้า เป็นต้น
ช่างอิเล็กทรอนิกส์ วันที่ปฏิบัติงาน  ๕ – ๖ , ๑๒ –๑๓ , ๑๙ – ๒๐ มีนาคม ๒๕๕๙
๑. บริการซ่อมโทรทัศน์ เครื่องเสียง วิทยุ ซีดี ดีวีดี และอุปกรณ์อิเล็กทรอนิกส์อื่น ๆ เป็นต้น
ช่างเชื่อม,ช่างก่อสร้าง,โยธา ,ช่างคอมพิวเตอร์ วันที่ปฏิบัติงาน  ๑๙ – ๒๐ , ๒๖ – ๒๗ มีนาคม ๒๕๕๙


๑. บริการซ่อมแซมอุปกรณ์ที่เป็นสาธารณประโยชน์ในชุมชน ปรับปรุงซ่อมแซมบ้านเรือน อาคารสถานที่ต่าง ๆ เป็นต้น


ทีมนวัตกรรม วันที่ปฏิบัติงาน ๕ – ๖ , ๑๒ – ๑๓ มีนาคม ๒๕๕๙


๑. สร้าง/พัฒนานวัตกรรมในท้องถิ่น


สุขอนามัย วันที่ปฏิบัติงาน ๑๒ – ๑๓ มีนาคม ๒๕๕๙


๑. ตรวจเช็คสุขภาพ และให้ความรู้เบื้องต้นเกี่ยวกับด้านสุขอนามัยเบื้องต้น

องค์การบริหารส่วนตำบลมะม่วงสองต้น จึงขอแจ้งให้ประชาชนในพื้นที่ได้ทราบและหาก
ประสงค์จะเข้ารับบริการขอให้จัดเตรียมบัตรประจำตัวประชาชนสำหรับลงทะเบียนรับบริการ โดยการให้บริการจะฟรีค่าอะไหล่และค่าบริการซ่อมบำรุงทุกรายการ ยกเว้นรายการที่มีค่าวัสดุเกิน ๓๐๐ บาท ทางวิทยาลัยจะเก็บเงินส่วนต่างตามความเหมาะสม 
จึงเรียนมาเพื่อประชาสัมพันธ์ให้ทราบโดยทั่วกัน

องค์การบริหารส่วนตำบลมะม่วงสองต้น

